**Отчет за 2023г.**

Годишната програма за развитие на читалищната дейност е съобразена с изискванията от ЗНЧ. Читалището има изключително значение за укрепване и развитие на традициите и духовните ценности. Те са живият извор на българския дух през вековете. За нас винаги е било важно да запазим своите традиции и обичаи, защото читалището е център, който съхранява своето минало. Съхраняването и предаването на традициите за следващите поколения е основна цел на дейността и с участието на младите хора от селото това се случва. Като неразделна част от читалището библиотеката активно участва в организирането на културния живот в селото и общината. Библиотечния фонд се актуализира и допълва чрез закупуване на книги с помощта на Министерство на културата и дарения. За изминалата година кандидатствахме и бяхме одобрени в проект „Българските библиотеки-съвременни центрове за четене и информираност.“ Изготвят се табла и кътове по повод празници и годишнини на писатели,поети и исторически личности. Участвахме в ХХI-ви Великденски общински събор, където получихме грамота за отлично представяне в изложбата на великденски хлябове и боядисани яйца. Включихме се и в кулинарна изложба-дегустация, организирана от общ. Роман, от която също получихме грамота. Читалището организира посещение от „МАСТЕР ШЕФ ХОУМ“ с готвене и дегустация на храна. В мероприятието присъстваха жители и гости на с.Хубавене, с.Караш и гр.Роман. Всички присъстващи останаха доволни, а някои си закупиха кутията на „МАСТЕР ШЕФ ХОУМ“. За да се поддържат традициите и местните обичаи, организирахме честването на следните празници:

Посрещане на пролетта, Великден, местния събор - Спасовден, Илинден, деня на Християнското семейство и Коледа.

В изготвянето на украсата в центъра на селото през годината се включиха и младите хора с нови идеи. Всички организирани и проведени инициативи и мероприятия целят читалището да се утвърди като образователен и културен център, който да поддържа и предава културното наследство и традиции на селото.